laion/Wikipedia-Exotic huggingface dataset:
Retrograde

"Retrograde" (בעברית: "מְדַרדֵר") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-26 בפברואר 2021, בהוצאת חברת התקליטים האחים וורנר אינטרנשיונל כסינגל שלא מתוך אלבום וכסינגל הבכורה הבין-לאומי של טילקי. זהו שירה הראשון של טילקי בשפה האנגלית והוא נועד לקדם אותה ברחבי העולם. השיר הגיע למקום השישי בטורקיה טופ 40. השיר נכתב על ידי דואה ליפה, שרה הדסון וקופי, הולחן על ידי דיפלו, קינג הנרי וג'וניור בלנדר והופק על ידי קינג הנרי. "Retrograde" נועד לעזור בקידום של טילקי ברחבי העולם ועל כן, שיתפה פעולה עם אמנים בין-לאומיים כמו ליפה, הדסון ודיפלו. רמיקס רשמי שנוצר בידי גלנטיס הופץ לאחר מכן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות. הווידאו קליפ הנלווה של "Retrograde" פורסם ב-26 בפברואר 2021, ביום יציאתו של השיר כסינגל. הקונספט שלו מגולל סצנות בספינת חלל. בתחילתו, ניתן לראות את טילקי ישנה במיטה כשדוב צעצוע גדול ממדים לידה; זהו מוטיב שחוזר בקליפים שונים שלה. סצנות נוספות כוללות קטעי ריקוד לצד רקדני ליווי שונים. נכון לאוגוסט 2023 עומד מונה הצפיות של הקליפ על למעלה מ-15 מיליון צפיות. סרטון השיר "Retrograde" באתר יוטיוב Aleyna Tilki - Retrograde (Official Music Video), נבדק ב-2023-08-27 Habertürk, Retrograde ne demek, anlamı nedir? - Aleyna Tilki Retrograde şarkı sözleri - Retrograde Türkçe sözleri, Habertürk, ‏2021-02-26 (בטורקית) Aleyna Tilki'nin İngilizce şarkısı 'Retrograde' beklentileri karşıladı mı?, Milliyet (בטורקית) Retrograde by Aleyna Tilki from Turkey, Popnable.com (באנגלית) Aleyna Tilki – Retrograde, נבדק ב-2023-08-27 Aleyna Tilki – Retrograde (Galantis Remix), נבדק ב-2023-08-27 Retrograde, 2021-02-26, נבדק ב-2023-08-27
Sır

"Sır" (באנגלית: "Secret"; ובעברית: "סוֹד") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-30 ביולי 2021, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבה והלחינה טילקי להפקה של דיפלו, ג'וניור בלנדר ומקס ייגר. השיר הגיע למקום השמיני בטורקיה טופ 40. השיר נכתב והולחן על ידי אליינה טילקי והופק על ידי דיפלו, ג'וניור בלנדר ומקס ייגר. "Sır" עוסק באהבה נכזבת וברצון של טילקי שבן זוגה יושיע אותה מהתחושות שהיא חווה. השיר נוצר בשיתוף פעולה עם מפיקים בין-לאומיים לאחר הניסיון של טילקי להוציא שיר בשפה האנגלית בשם "Retrograde", באותה השנה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות. הווידאו קליפ הנלווה של "Sır" פורסם ב-20 באוגוסט 2021, מספר שבועות לאחר יציאתו כסינגל. בתחילתו, ניתן לראות את טילקי מזילה דמעות כשהיא מביטה היישר למצלמה. בהמשך לכך, ניתן לראותה כשהיא מתחתנת עם רובוט. סצנות שונות כוללות פעולות שונות שהרובוט מבצע עבור טילקי. נכון לאוגוסט 2023 עומד מונה הצפיות של הקליפ על למעלה מ-15 מיליון צפיות. סרטון השיר "Sır" באתר יוטיוב Aleyna Tilki - Sır, נבדק ב-2023-08-27 Sir by Aleyna Tilki from Turkey, Popnable.com (באנגלית) Aleyna Tilki - Sır lyrics + English translation, lyricstranslate.com (באנגלית) Aleyna Tilki - Retrograde (Official Music Video), נבדק ב-2023-08-27 Sır, 2021-07-30, נבדק ב-2023-08-27
שיר קלמנוביץ

שיר קלמנוביץ (נולדה ב-1991) היא ספורטאית פאראלימפית ישראלית. ייצגה את ישראל במשחקים הפאראלימפיים בייג'ינג (2008). קלמנוביץ נולדה עם שיתוק מוחין, גדלה ברמת השרון ופעילה במרכז הספורט לנכים של איל"ן ברמת גן. בשנת 2007 זכתה באליפות העולם בשחייה לנכים בארבע מדליות זהב ובמדליית כסף: מדליית זהב במשחה ל-100 מטר בסגנון חזה עם תוצאה של 2:15 דקות, מדליית זהב במשחה ל-100 מטר בסגנון חתירה עם תוצאה של 1:57 דקות, מדליית זהב במשחה ל-50 מטר בסגנון גב עם תוצאה של 1:03 דקות, מדליית זהב במשחה ל-50 מטר בסגנון חזה מדליית כסף במשחה ל-50 מטר בסגנון חתירה. במשחקים הפאראלימפיים בייג'ינג (2008) התחרתה בחתירה בתחרות רביעייה (עם אנסטסיה דוברובולסקי, אנדריי זוכבאיה, ראובן מגנאג'י וההגאי גנדי סנדלר) והם דורגו במקום ה-12 בדירוג הכללי. קלמנוביץ התגייסה לשירות צבאי מלא. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) שיר קלמנוביץ לומדת לרכוב על אופניים, חדשות ערוץ 10 אברהם תשובה‏, הצלחות לישראלים באליפות העולם לנוער בשחייה לנכים, באתר וואלה, 4 באפריל 2007 אברהם תשובה, אליפות החורף בשחיה: זהב לפלוטניקוב ולפיזרו, באתר ynet, 14 במרץ 2010
Real Love (שיר של דילון פרנסיס)

"Real Love" (בעברית: "אַהֲבַת אֱמֶת") הוא שיר של הדי ג'יי האמריקאי דילון פרנסיס שהוקלט על ידי הזמרת-יוצרת הטורקייה אליינה טילקי. הוא יצא לאור ב-4 באוקטובר 2021, בהוצאת חברת התקליטים האחים וורנר אינטרנשיונל כסינגל מתוך אלבום האולפן השלישי של דילון, Happy Machine (2021). השיר "Real Love" הוא שיתוף הפעולה הראשון בין פרנסיס לטילקי – הוא הופץ במטרה לעזור בקידום המסחרי של האלבום שלו. השיר נכתב על ידי אלידה, דילון פרנסיס, פיל סקאלי, קריסטופר טומרבאקה, אריק סמאלנד וטוריסט והופק על ידי דילון פרנסיס, פיל סקאלי, קריסטופר טומרבאקה ואריק סמאלנד. "Real Love" הוא שיר אהבה במסגרתו טילקי שרה על החשקים והרצונות שלה מבן זוגה ועל כך שהיא מכוונת לאהבת אמת. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות. הווידאו קליפ הנלווה של "Real Love" פורסם ב-6 באוקטובר 2021, יומיים לאחר יציאתו כסינגל. בתחילתו, ניתן לראות אנשים בחדר משחקים. בין היתר משולבות בו סצנות של זוג אוהבים, כמו גם סצנות בהן ניתן לראות את טילקי רוקדת במנחת מסוקים ואת פרנסיס לבוש כקברניט. נכון לאוגוסט 2023 עומד מונה הצפיות של הקליפ על למעלה מ-3 מיליון צפיות. סרטון השיר "Real Love" באתר יוטיוב אלידה, דילון פרנסיס, פיל סקאלי, קריסטופר טומרבאקה, אריק סמאלנד, טוריסט דילון פרנסיס, פיל סקאלי, קריסטופר טומרבאקה, אריק סמאלנד Dillon Francis - Real Love ft. Aleyna Tilki (Official Music Video), נבדק ב-2023-08-27 Happy Machine, 2021-10-05, נבדק ב-2023-08-27 Dillon Francis (Ft. Aleyna Tilki) – Real Love, נבדק ב-2023-08-27
Take It or Leave It

"Take It or Leave It" (בעברית: "קַח אוֹ הַנַּח") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-15 באפריל 2022, בהוצאת חברת התקליטים האחים וורנר אינטרנשיונל כסינגל שלא מתוך אלבום. זהו שירה השלישי של טילקי בשפה האנגלית והוא הופץ במטרה להמשיך לבסס את מעמדה הבין-לאומי. השיר הגיע למקום השלישי בטורקיה טופ 40. השיר נכתב על ידי אליינה טילקי, מאלי-קואה הוד וגיל לואיס שהלחין והפיק אותו גם כן. את "Take It or Leave It" הוציאה טילקי שנה לאחר יציאת שיתוף הפעולה "Real Love" עם הדי ג'יי האמריקאי דילון פרנסיס משנת 2021. בשיר עוסקת טילקי ברגשות שלה וזאת, בנוסף לכך שהיא מנסה להבין האם כדאי לה "לחיות או למות". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות. הווידאו קליפ הנלווה של "Take It or Leave It" פורסם ב-15 באפריל 2022, ביום יציאתו של השיר כסינגל. הקונספט שלו מגולל סצנות בבית ספר; טילקי עצמה לבושה כתלמידה. בתחילתו, יוצאים שאר התלמידים מבית הספר וטילקי מתחילה לבצע את השיר. בהמשך לכך, היא מצטרפת לחבורת אופנוענים. נכון לאוגוסט 2023 עומד מונה הצפיות של הקליפ על למעלה מ-12 מיליון צפיות. סרטון השיר "Take It or Leave It" באתר יוטיוב אליינה טילקי, מאלי-קואה הוד, גיל לואיס Aleyna Tilki – Take It or Leave It, נבדק ב-2023-08-27 Take It Or Leave It by Aleyna Tilki from Turkey, Popnable.com (באנגלית) Dillon Francis - Real Love ft. Aleyna Tilki (Official Music Video), נבדק ב-2023-08-27 Take It or Leave It, 2022-04-15, נבדק ב-2023-08-27 Aleyna Tilki - Take It Or Leave It (Official Music Video), נבדק ב-2023-08-27
Aşk Ateşi

"Aşk Ateşi" (באנגלית: "Fire of Love"; בעברית: "אֵשׁ שֶׁל אַהֲבָה") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-17 במאי 2022, בהוצאת חברת התקליטים דואן מיוזיק קומפני, כסינגל שלא מתוך אלבום. זהו מעין שיר המשך ל-"Nasılsın Aşkta?" כאשר בשניהם היא משווקת טילונים. השיר הגיע למקום השלישי בטורקיה טופ 40. ב-"Aşk Ateşi" חזרה טילקי לעבוד עם המפיק המוזיקלי הטורקי אמרה קאראדומן עימו החלה את הקריירה המוזיקלית שלה בשנת 2016. השניים כתבו, הלחינו והפיקו את השיר. במסגרתו, חזרה לפרסם את מוצר הגלידה התעשייתי טילון, שמוצג בשלל סצנות שונות בווידאו קליפ המלא שלו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות. הווידאו קליפ הנלווה של "Aşk Ateşi" הועלה לערוץ היוטיוב של netd müzik ב-17 במאי 2022, ביום צאתו של השיר כסינגל. בתחילתו, ניתן לראות סרטונים שונים שצולמו בטיקטוק ולאחר מכן את טילקי אוחזת בטילון כשתלמידים נמצאים מסביבה. סצנות שונות מציגות אותה כשהיא רוקדת על עמוד. נכון לאוגוסט 2023 עומד מונה הצפיות של הקליפ על למעלה מ-50 מיליון צפיות. סרטון השיר "Aşk Ateşi" באתר יוטיוב Aleyna Tilki – Aşk Ateşi, נבדק ב-2023-08-27 Aleyna Tilki - Nasılsın Aşkta?, נבדק ב-2023-08-27 Aşk Ateşi by Aleyna Tilki from Turkey, Popnable.com (באנגלית) Emrah Karaduman - Cevapsız Çınlama ft. Aleyna Tilki, נבדק ב-2023-08-27 Aleyna Tilki - Aşk Ateşi, נבדק ב-2023-08-27 Aşk Ateşi, 2022-05-17, נבדק ב-2023-08-27
Diamonds (שיר של ג'ובל)

"Diamonds" (בעברית: "יַהֲלוֹמִים") הוא שיר שהוקלט על ידי הצמד המוזיקלי השוודי ג'ובל בהשתתפות הזמרת-יוצרת הטורקייה אליינה טילקי. הוא יצא לאור ב-3 ביוני 2022, בהוצאת חברת התקליטים האחים וורנר שוודיה כסינגל שלא מתוך אלבום. הוא נכתב, הולחן והופק על ידי ג'ובל. השיר הגיע למקום ה-15 במצעד הסינגלים השוודי. השיר נכתב, הולחן והופק על ידי ג'ובל. זהו שיתוף הפעולה הראשון בין הצמד לטילקי והוא נשלח לרדיו ברחבי העולם. "Diamonds" הוא שיר אהבה במסגרתו יש דיאלוג בין גבר (חברי ג'ובל) לאישה (טילקי). הם עוסקים במערכת יחסים שהתפוררה ובפזמון שרים "שים את היהלומים שלך עליי" ומנסים לבנות מערכת יחסים חדשה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. הווידאו קליפ הנלווה של "Diamonds" פורסם ב-3 ביוני 2022, יומיים לאחר יציאתו כסינגל. בתחילתו, ניתן לראות את איסטנבול בחושך, כשאורות מאירים אותה. בהמשך לכך, חברי ג'ובל וטילקי משחקים במשחק קופסה מציאותי עם הולגרמה. בסצנות שונות נראית טילקי כשהיא מבצעת את הבתים שלה. נכון לאוגוסט 2023 עומד מונה הצפיות של הקליפ על למעלה מ-5 מיליון צפיות. סרטון השיר "Diamonds" באתר יוטיוב Jubël (Ft. Aleyna Tilki) – Diamonds, נבדק ב-2023-08-27 Diamonds (feat. Aleyna Tilki), www.top-charts.com (באנגלית) Diamonds (feat. Aleyna Tilki), 2022-06-03, נבדק ב-2023-08-27 Jubël feat. Aleyna Tilki - Diamonds (Official Music Video), נבדק ב-2023-08-27
סן-קנטן (כדורסל)

סן-קנטן כדורסל (בצרפתית: Saint-Quentin Basket-Ball) היא קבוצת כדורסל צרפתית מסן-קנטן המשחקת בליגת העל הצרפתית ובליגת האלופות בכדורסל. סן-קנטן BB נוסדה בשנת 1973 ממיזוג של Amicale Jumentier ו-Union sportive des Cheminots. בשנת 1982 התמזגה סן-קנטן BB בעצמה עם Foyer laique d'Harly. בשנת 1988 עלתה הקבוצה לליגת העל הצרפתית וסיימה במקום החמישי. בעונת 1991/1992 העפילה לגביע קוראץ' ואף ניצחה בסיבוב הראשון בבית את המעצמה היוונית פנאתינאיקוס 69–57 לפני שהפסידה לה בחוץ 77–62 והודחה. ב-1993, בעקבות קשיים כלכליים, ירדה סן-קנטן ל-National 4. היא עלתה לליגה השנייה ב-2000, ירדה בחזרה בשנה שלאחר מכן ועלתה ושיחקה בליגת המשנה עד 2009. הקבוצה השתתפה באופן קבוע בפלייאוף והפסידה בחצי הגמר ב-2006 לאורליאן וב-2007 לקמפר. במהלך העשור השני של המאה ה-21 התנדנדה הקבוצה בין הליגה השנייה לשלישית, וב-2023 זכתה באליפות הליגה השנייה ועלתה לליגת העל. בעונתה הראשונה בחזרה הליגה הראשונה שיחקה בסן-קנטן הישראלים ויל ריימן (הושאל ממכבי תל אביב) ויפתח זיו (עבר באמצע העונה מגרנדה). הקבוצה סיימה במקום השישי בעונה הסדירה והפסידה 1–2 בסיבוב הראשון של הפלייאוף לאסוול ליון-וילרבאן, אך העפילה לראשונה מאז 1991 לתחרות אירופית כשהוגרלה לעונת 2024/2025 בבית ג' של ליגת האלופות בכדורסל. צרפת הוגו בסון ארצות הברית פארקר ג'קסון-כרטווית ישראל יפתח זיו ארצות הברית לינטון טאונס ארצות הברית ג'ייסון סיגרס ארצות הברית ישראל ויל ריימן אתר האינטרנט הרשמי של סן-קנטן (בצרפתית) * אתר האינטרנט הרשמי של סן-קנטן (בצרפתית) עמרי מנהיים, ‏וויל ריימן הושאל ממכבי ת"א לסן-קנטן, באתר ערוץ הספורט, 23 ביולי 2023 רשמית: יפתח זיו הצטרף לסן קנטן הצרפתית, באתר ONE‏, 26 בדצמבר 2023
תזמורת פריז

תזמורת פריז (בצרפתית: Orchestre de Paris) היא תזמורת צרפתית, שנוסדה בשנת 1967 ושוכנת דרך קבע בפריז. מנהלה המוזיקלי הנוכחי הוא קלאוס מקלה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המידע הנוגע לאולמות של התזמורת בעבר ובהווה דורש השלמה. בשנת 1967, בהמשך להתפרקות תזמורת הקונסרבטואר (Orchestre de la Société des Concerts du Conservatoire) חברו יחד אנדרה מאלרו, שר התרבות, ומנהלו המוזיקלי, מרסל לנדובסקי, להזמין את המנצח שארל מינש להקים תזמורת חדשה בפריז. אלא שמינש הלך לעולמו ב-1968. הרברט פון קאראיין נשכר אז למלא את החלל כיועץ מוזיקלי (1969 - 1971). כריסטוף פון דוהנאני היה יועץ אמנותי בתקופת ביניים נוספת, 1998 - 2000. בשנת 1998 קנה משקיע פרטי את אולם פלייל, משכן התזמורת ואולם הקונצרטים הגדול היחיד בפריז, לקראת סגירתו והתזמורת נאלצה להתפנות. רוב הקונצרטים שלה בימים אלה מתקיימים באולם הפילהרמונית של פריז. קלאוס מקלה (2022 - ממשיך) דניאל הארדינג (2016 - 2019) פאבו ירווי (2010 - 2016) כריסטוף אשנבאך (2000 - 2010) כריסטוף פון דוהנאני (1998 - 2000) סמיון ביצ'קוב (1989 - 1998) דניאל בארנבוים (1975 - 1989) גאורג שולטי (1972 - 1975) הרברט פון קאראיין (1969 - 1971) (יועץ מוזיקלי) שארל מינש (1967 - 1968) אתר האינטרנט הרשמי של תזמורת פריז תזמורת פריז, ברשת החברתית פייסבוק תזמורת פריז, ברשת החברתית אקס (טוויטר) תזמורת פריז, ברשת החברתית אינסטגרם תזמורת פריז, באתר ספוטיפיי תזמורת פריז, באתר AllMusic (באנגלית) תזמורת פריז, באתר MusicBrainz (באנגלית) תזמורת פריז, באתר Discogs (באנגלית) תזמורת פריז, באתר Songkick (באנגלית) תזמורת פריז, באתר בילבורד (באנגלית) תזמורת פריז, באתר אנציקלופדיה בריטניקה (באנגלית)
Tanırım İntiharı

"Tanırım İntiharı" (באנגלית: "I Recognize the Suicide"; בעברית: "אֲנִי מְזַהָה אֶת הַהִתְאַבְּדוּת") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-28 באוקטובר 2022, בהוצאת חברת התקליטים דואן מיוזיק קומפני, כסינגל שלא מתוך אלבום. הוא נכתב, הולחן והופק על ידי טילקי. השיר הגיע למקום ה-12 בטורקיה טופ 40. השיר נכתב, הולחן והופק על ידי אליינה טילקי. "Tanırım İntiharı" הוא מעין שיר פנייה של טילקי לבחור מסוים, שיחסם אינם מתוארים במדויק. היא מדברת על כך שהיא מזהה התאבדות אפשרית ומוסיפה שהיא תעשה כל שביכולתה כדי למנוע זאת. בחלק מסוים בשיר, היא מציינת ”נפלנו קורבן לאשלייה” ומתארת את הכאב והייאוש שלה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות. הווידאו קליפ הנלווה של "Tanırım İntiharı" הועלה לערוץ היוטיוב של אליינה טילקי ב-28 באוקטובר 2022, ביום צאתו של השיר כסינגל. בתחילתו, ניתן לראות את טילקי עומדת לבדה בתחנת דלק באמצע הלילה, כשהיא אוחזת בטלפון חכם. סצנות שונות בהן היא רצה ברחבי העיר משולבות גם כן. לבסוף, היא מגיע לבית החולים. נכון לאוגוסט 2023 עומד מונה הצפיות של הקליפ על למעלה מ-10 מיליון צפיות. סרטון השיר "Tanırım İntiharı" באתר יוטיוב Aleyna Tilki – Tanırım İntiharı, נבדק ב-2023-08-27 Tanirim İntihari by Aleyna Tilki from Turkey, Popnable.com (באנגלית) Aleyna Tilki - Tanırım İntiharı lyrics + English translation, lyricstranslate.com (באנגלית) Tanırım İntiharı, 2022-10-28, נבדק ב-2023-08-27 Aleyna Tilki - Tanırım İntiharı, נבדק ב-2023-08-27
אריה גארלה

אריה גארלה (נולד ב-19 בנובמבר 1958) הוא ראש המועצה המקומית בני עי"ש מאז בחירתו בבחירות 2013 מטעם הליכוד. גארלה נולד וגדל במושב ינון. שירת בחיל האוויר. בשנת 1990 עבר לבני עי"ש. לפני הקריירה הפוליטית הגיע מהמגזר העסקי הפרטי, כאיש עסקים, יזם ובעל מוסכי פחחות וצבע. גארלה נבחר לראשונה לתפקיד בבחירות לרשויות המקומיות ב-2013, לאחר שקיבל כ-53.16% מהקולות ו-1,999 קולות. רשימתו "התקווה" קיבלה כ-1,718 קולות וכחמישה מושבים מתוך 9 מושבי המועצה. בבחירות 2018 גרלה ניצח ברוב של 80.1% (3,144 קולות) את ברוך אברהם ראש רשימת "בני עי"ש ביתנו". בנוסף על תפקידו כראש המועצה, גארלה מכהן גם כיושב ראש ועדת ההנהלה, יושב ראש ועדת משק לשעת חירום ונציג המועצה בוועדת לתכנון ובנייה. גארלה התמודד לכהונה שלישית בבחירות 2023 שנדחו בהמשך ל-2024 כשמולו גיל אילת, אותו ניצח ברוב של 55.38%. גארלה התמודד בבחירות אלו בראש רשימת הליכוד שזכתה ב-4 מתוך 9 המקומות במועצה. מדיה וקבצים בנושא אריה גארלה בוויקישיתוף אריה גארלה, ברשת החברתית פייסבוק Denis Loshkovoy, בחירות בבני עי"ש Nevo Captcha Check, www.nevo.co.il ילקוט הפרסומים ה'תשע"ט, חוברת 8003: בני עי"ש, עמוד 3172 חברי מועצה | מועצה מקומית בני עי"ש, באתר www.bney-ayish.muni.il
פסח לרנר

הרב פול צבי (פסח) לרנר הוא יו"ר תנועת ארץ הקודש בהסתדרות הציונית העולמית ופעיל חרדי-אמריקאי. בנוסף הוא מכהן כסגן יו"ר ישראל הצעיר בדימוס. לרנר למד בישיבת נר ישראל בבולטימור. לרנר מונה ב-1991 לחבר המועצה הארצית של ישראל הצעיר, ושימש במשך כעשרים שנה כיו"ר ישראל הצעיר עד 2012, וקיבל את התואר סגן יו"ר ישראל הצעיר בדימוס. לרנר היה מהפעילים לשחרור יונתן פולארד. ב-2007 הקים את המועצה המאוחדת לירושלים (אנ'), ארגון יהודי אמריקאי למען שמירה על אחדות ירושלים. לרנר הקים את תנועת ארץ הקודש על מנת לייצג את הקהילות האורתודוקסיות. לדעתו, הרפורמים והקונסרבטיבים השתלטו על המוסדות הלאומיים ומשתמשים בהם על מנת להשפיע על השיח במדינת ישראל במגוון רחב של נושאי דת ומדינה. ב-2021 התמודדה התנועה לראשונה בבחירות להסתדרות הציונית העולמית, קיבלה 20,000 קולות ובכך הפכה לסיעה השלישית בגודלה בארצות הברית, השווים ל-25 מושבים. נטען שלרנר קשור לתנועת דגל התורה ולחבר הכנסת יצחק פינדרוס, טענות שלרנר הכחיש. לרנר הוא חבר בחבר הנאמנים של ההסתדרות הציונית העולמית. לרנר חבר בוועדת פרס מוסקוביץ' לציונות. לרנר עמד בראש הקואליציה לערכים יהודיים (אנ') מהקמתה ב-2017 ועד ל-2022. לרנר מתגורר בניו יורק. אתר סיעת ארץ הקודש הרב פסח לרנר, ‏החרדי של ההסתדרות מגיב: "אין לנו קשר ל'דגל התורה'", באתר כיכר השבת, 8 בספטמבר 2022 מאמרי פסח לרנר, באתר The Times of Israel (באנגלית) ארכיון הרב פסח לרנר, באתר ישראל היום (באנגלית) Pesach Lerner's Blog, The Times of Israel (באנגלית) יונתן פולארד משיב מהכלא לשאלות משפחה Young Israel head Pesach Lerner steps down, The Times of Israel (באנגלית) יהונתן פולארד בביקור בבנימין: "כאן ההיסטוריה שלנו", באתר ימנים חדשות, ‏5 באפריל 2021 מיוחד; הרב שמלווה את פולארד 35 שנים בריאיון, באתר קול ברמה, ‏22 בנובמבר 2020 הרב פסח לרנר, ‏החרדי של ההסתדרות מגיב: "אין לנו קשר ל'דגל התורה'", באתר כיכר השבת, 8 בספטמבר 2022 חנני ברייטקופף, ‏לראשונה: הערים החרדיות יכללו באזורי העדיפות של קק"ל, באתר כיכר השבת, 15 בפברואר 2021 דניאל הרץ, ‏לראשונה הוכרו החרדים בהסתדרות הציונית, באתר כיכר השבת, 22 באוקטובר 2020 חנני ברייטקופף, ‏כוח ותקציבי עתק: כך החרדים יסייעו לאיווט ליברמן, באתר כיכר השבת, 20 באוקטובר 2020 פסח לרנר, באתר ההסתדרות הציונית העולמית מובילים בציונות, באתר כיפה Officers – Coalition for Jewish Values, הקואליציה לערכים יהודיים
לא תתעב אדומי ולא תתעב מצרי

לא תתעב אדומי ולא תתעב מצרי הן שתי מצוות לא תעשה האוסרות למנוע נישואין של גרי צדק שבאים מהעם המצרי או מהעם האדומי עם בן זוג יהודי. מקור האיסור הוא בפסוק בספר דברים, פרק כ"ג, פסוק ח': ”לֹא תְתַעֵב אֲדֹמִי כִּי אָחִיךָ הוּא לֹא תְתַעֵב מִצְרִי כִּי גֵר הָיִיתָ בְאַרְצוֹ.” התורה מגדירה את האיסור בהרחקת הדור השלישי של הגרים מעמים אלה: ”בָּנִים אֲשֶׁר יִוָּלְדוּ לָהֶם דּוֹר שְׁלִישִׁי יָבֹא לָהֶם בִּקְהַל”. כמה ממוני המצוות מנו איסור זה במניין המצוות. לדעת ספר החינוך מי שמחליט לא להתחתן עם דור שלישי של מצרי או אדומי משום שהצרו לישראל או בגלל שנאה למי שבא מעמים אלה עובר על האיסור, אך אינו לוקה כיון שהאיסור הוא לאו שאין בו מעשה. הגר המצרי (או האדומי) עצמו וכן בנו אסורים לבוא בקהל, ואילו הנכד מותר. איסור זה נקרא בתלמוד חייבי עשה, כיון שאין מצוות לא תעשה בתורה שאוסרת לשאת גר מצרי, ואיסורו של הדור הראשון והשני נלמד מתוך היתרו של הדור השלישי. להלכה תופסים קידושין כאלה, אף על פי שהחיתון הזה אסור מהתורה, ויש צורך בגט כדי להתיר את הקידושין האלה. בתוספתא מובא שרבי עקיבא סובר שמשעה שסנחריב בלבל את האומות אין הבחנה בין מצרים לאומות אחרות, וגר מצרי מותר לבוא בקהל מיד. הרמב"ם פסק כדברים אלה של רבי עקיבא, והתיר לגר מצרי לבוא בקהל מיד. לעומת זאת בה"ג מצדד שהאיסור נוהג גם כיום, וזאת משום שבתוספתא מובא שחכמים אמרו לרבן גמליאל שמצרים חזרו למקומם שנאמר: "מִקֵּץ אַרְבָּעִים שָׁנָה אֲקַבֵּץ אֶת מִצְרַיִם מִן הָעַמִּים אֲשֶׁר נָפֹצוּ שָׁמָּה". מחלוקת זו מובאת להלכה בשולחן ערוך, אבן העזר, סימן ד', סעיף י'. האמור לעיל מתייחס לאיסור להתחתן עם מצרי או אדומי ראשון ושני. לגבי האיסור לתעב מצרי או אדומי שלישי (או יותר) כתב במנחת חינוך שהאיסור נוהג בזמן הזה. מצרי שני שנשא מצרית שנייה מוליד מצרי שלישי שמותר לבוא בקהל. מכאן מוכיח התלמוד שאין די בכך שהאב יהיה מצרי שני, שהולכים אחרי האם לעניין זה ובנה של מצרית ראשונה מאב מצרי שני דינו כמצרי שני. נחלקו הראשונים האם הולכים רק אחר האם, ולכן בנה של מצרית שנייה ממצרי ראשון נחשב מצרי שלישי ומותר לבוא בקהל, או שהוא נחשב מצרי שני ואסור לבוא בקהל. לדעת הרמב"ם הולכים אחרי שני ההורים להחמיר, ואילו לדעת הרמב"ן הולכים רק אחר האם, והבן שלישי. לפי דרך הרמב"ם מובן מדוע לא נשא מנימין עצמו מצרית שנייה, אך לפי דברי הרמב"ן צריך לומר שמנימין עצמו היה נשוי כבר בלא קשר לתוכניתו להתרת נכדו לבוא בקהל. מחלוקת זו מובאת להלכה בשולחן ערוך, אבן העזר, סימן ד', סעיף ו'. מנימין הרב אליקים קרומביין, עמוני ומואבי, מצרי ואדומי, באתר אסיף מצווה תקסג למשל בתלמוד בבלי, מסכת קידושין, דף ס"ח, עמוד א' תוספתא קידושין פרק ה. משנה תורה לרמב"ם, ספר קדושה, הלכות איסורי ביאה, פרק י"ב, הלכה כ"ה. דבריו מובאים בתוספות לתלמוד בבלי, מסכת יבמות, דף ע"ו, עמוד ב' דיבור המתחיל מנימין. תוספתא ידיים פרק ב. ספר יחזקאל, פרק כ"ט, פסוק י"ג. תלמוד בבלי, מסכת יבמות, דף ע"ח. משנה תורה לרמב"ם, ספר קדושה, הלכות איסורי ביאה, פרק י"ב, הלכה כ'. מובא במגיד משנה על הרמב"ם איסורי ביאה יב, כ. ביאור הגר"א לשולחן ערוך אבן העזר סימן ד סעיף קטן יג.
אני ואת אז

אני ואת אז הוא שיר בביצוע הזמר והמוזיקאי הישראלי יצחק קלפטר, שגם כתב והלחין אותו. הוא נכלל באלבום הבכורה של קלפטר, "יצחק", שהתפרסם ב־1981. בן שלו מ"הארץ" תיאר את השיר במילה "נהדר". אייל לוי מ"ישראל היום" התייחס לסולו הגיטרה ה"מופלא" שבשיר. תימורה לסינגר ציטטה ב"גלובס" את השורות "דו-קרב בין גבר לאישה, תני לי את הים וקחי לך את היבשה" כדוגמה ל"אמירות מפוכחות על אהבה" שיש באלבום הבכורה של קלפטר, והוסיפה על השיר ש"יש בו כמה מהמשפטים הכי סקסיים וכנים בפזמון הישראלי: ואת יפה מאוד, לך זה לא חשוב / צבע עורך עובד עליי כמו כישוף / ואת רכה מאוד ואני קצת גס / מי ינצח פה ומי יצא מובס". השיר ערך את הופעת הבכורה שלו במצעד הפזמונים השבועי של רשת ג' ב־10 בדצמבר 1980 והגיע בשיאו למקום הראשון, מקום בו שהה שבועיים החל מ־18 בפברואר 1981. השיר יצא מהמצעד במרץ–אפריל 1981 בתום לפחות 16 שבועות. במצעד הפזמונים העברי השנתי לשנת תשמ"א של רשת ג' השיר דורג במקום ה־11, והוא שיר הסולו המצליח ביותר של קלפטר במצעדים השנתיים של התחנה. סרטון השיר "אני ואת אז" באתר יוטיוב מילות השיר "אני ואת אז" באתר שירונט הופעת בכורה במצעד רשת ג', באתר פזמונט, בדיקה אחרונה ב־27 באוגוסט 2023 האלבום "יצחק", באתר סטריאו ומונו, בדיקה אחרונה ב־27 באוגוסט 2023 נתוני היצירה, באתר אקו"ם, בדיקה אחרונה ב־27 באוגוסט 2023 בן שלו, יצחק קלפטר היה מהיר, מדויק, זן מובחר. אולי הטוב מכולם, באתר הארץ, 8 בדצמבר 2022 אייל לוי, "יש לי עוד כמה רעיונות לשנים הבאות. בסדר, כרגע אני חולה, אבל אני מאמין שעוד אבריא ואחזור לתפקד": הראיון האחרון של יצחק קלפטר, באתר ישראל היום, 15 בדצמבר 2022, בדיקה אחרונה ב־27 באוגוסט 2023 תימורה לסינגר, ‏הקלפטר בן 70: זה הזמן לחזור ל"יצחק", אלבום הבכורה, באתר גלובס, 4 באפריל 2020 תימורה לסינגר, הקלפטר בן 70: זה הזמן לחזור ל"יצחק", אלבום הבכורה, באתר timoralessinger.com, ‏4 באפריל 2020, בדיקה אחרונה ב־27 באוגוסט 2023 מיקום שיא במצעד השבועי של רשת ג' (1), באתר פזמונט, בדיקה אחרונה ב־27 באוגוסט 2023 השיר יוצא ממצעד רשת ג', באתר פזמונט, בדיקה אחרונה ב־27 באוגוסט 2023 אני ואת אז, באתר פזמונט, בדיקה אחרונה ב־27 באוגוסט 2023 מיקום במצעד השנתי תשמ"ב של רשת ג' (11), באתר פזמונט, בדיקה אחרונה ב־27 באוגוסט 2023
ארשד נדים

ארשד נדים (בפנג'אבי ובאורדו: ارشد ندیم; נולד ב-2 בינואר 1997) הוא אתלט פקיסטני,אלוף אולימיפי (פריז 2024) סגן אלוף העולם (בודפשט 2023), אלוף חבר העמים הבריטי (ברמינגהאם 2022) ושיאן משחקי חבר העמים הבריטי (90.18 מטר) בהטלת כידון. באליפות אסיה שנערכה בבובנשוואר שבהודו ביולי סיים נדים במקום השביעי בהטלת כידון בתוצאה של 78.00 מטר. באליפות אסיה שנערכה בדוחה שבקטר באפריל סיים נדים במקום השישי בהטלת כידון בתוצאה של 78.55 מטר. באליפות העולם שנערכה בדוחה שבקטר באוקטובר סיים נדים במקום 16 בהטלת כידון בשיא לאומי חדש של 81.52 מטר. באולימפיאדת טוקיו שנערכה באוגוסט סיים נדים במקום החמישי בהטלת כידון בתוצאה של 84.62 מטר. באליפות העולם שנערכה ביוג'ין שבאורגון, ארצות הברית ביולי סיים נדים במקום החמישי בהטלת כידון בתוצאה של 86.16 מטר. במשחקי חבר העמים הבריטי שנערכו בברמינגהאם שבממלכה המאוחדת באוגוסט זכה נדים במדליית זהב בשיא תחרות ושיא לאומי חדש של 90.18 מטר, לפני אנדרסון פיטרס מגרנדה (88.64 מטר) וג'וליוס יגו מקניה (85.70 מטר). באליפות העולם שנערכה בבודפשט שבהונגריה באוגוסט זכה נדים במדליית כסף בתוצאה של 87.82 מטר, אחרי ניראז' צ'ופרה מהודו (88.17 מטר) ולפני יאקוב ואדלייך מצ'כיה (86.67 מטר). הטלת כידון: 92.97 מטר, שיא אולימפי (2024) מדיה וקבצים בנושא ארשד נדים בוויקישיתוף ארשד נדים, באתר olympedia.org ארשד נדים, באתר התאחדות האתלטיקה הבין-לאומית
שניר דניאל אריש

שניר דניאל אריש (נולד ב-8 בפברואר 1974) הוא ראש המועצה המקומית יבנאל מאז 2018. בבחירות 2018 אריש התמודד מול ראש המועצה המקומית המכהן רוני כהן ואלון עמרוסי. אף אחד מהמועמדים לא קיבל 40% כנדרש, ולכן רוני כהן (28.57%, 598 קולות) התמודד מול אריש (30.96%, 648 קולות) בסיבוב השני. בסיבוב השני קיבל אריש 75.16% (1,195 קולות) ונבחר לראש הרשות. אריש מתמודד לכהונה שנייה בבחירות 2023. בעבר אריש טען כי למד בטכניון, מה שעורר ביקורת וחשד (בתחקיר של טלי חרותי-סובר מעיתון הארץ) כי זהו שקר. TheMarker אף ביקר את ארוש בחשדות לשחיתות, קידום מקורבים ושיפוץ ביתו שלא כדין. יבנאל: שניר דניאל אריש ניצח את ראש המועצה המכהן, באתר ynet, 14 בנובמבר 2018 ילקוט הפרסומים, גיליון 8014 (עמ' 3684), באתר נבו הוצאה לאור טלי חרותי-סובר, ראש מועצת יבנאל טוען שלמד בטכניון. לך תוכיח שלא, באתר הארץ, 25 בדצמבר 2022 טלי חרותי-סובר, קשר פוליטי ומכתבים מהמנכ"ל: כך מתמנים ליו"ר מועצה דתית בגיל 24, באתר TheMarker‏, 24 באוגוסט 2023 טלי חרותי-סובר, ראש המועצה הפך שטח ציבורי לדרך גישה לביתו – והמועצה אישרה פה אחד, באתר TheMarker‏, 14 בנובמבר 2022